CELEX: 62008TN0574
Language: et
Date: 2008-12-24 00:00:00
Title: Kohtuasi T-574/08: 24. detsembril 2008 esitatud hagi — Syndicat des thoniers méditerranéens jt versus komisjon

21.3.2009   
            
            
               ET
            
            
               Euroopa Liidu Teataja
            
            
               C 69/41
            
         24. detsembril 2008 esitatud hagi — Syndicat des thoniers méditerranéens jt versus komisjon
   (Kohtuasi T-574/08)
   (2009/C 69/94)
   Kohtumenetluse keel: prantsuse
   Pooled
   
      Hagejad: Syndicat des thoniers méditerranéens (Marseille, Prantsusmaa) Jean-Luc Buono, Gérard Buono, Marc Carreno, Roger Louis Paul Del Ponte (Balaruc les Bains, Prantsusmaa), Serge Antoine Di Rocco (Frontignan, Prantsusmaa), Jean Louis Donnarel, Jean-François Flores, Jean Louis Etienne Jalabert (Sigean, Prantsusmaa), Jean Gérald Lubrano (Marseille, Prantsusmaa), Gérald Jean Lubrano (Balaruc les Bains, Prantsusmaa), Jean Lubrano, Jean Lucien Lubrano, Fabrice Marin, Robert Marin, Hervé Marin, Nicolas Marin, Sébastien Marin, Jean-Marc Penniello, Serge Antoine José Perez (Sorède, Prantsusmaa) (esindaja: advokaat C. Bonnefoi)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tuvastada Euroopa Ühenduste Komisjoni vastutuse olemasolu seoses komisjoni 12. juuni 2008. aasta määruse (EÜ) nr 530/2008, millega kehtestatakse erakorralised meetmed Atlandi ookeanis ida pool 45 ° läänepikkust ja Vahemeres harilikku tuuni püüdvate seinerite suhtes, rakendamise tagajärgedega;
            
         
               —
            
            
               maksta hüvitis proportsionaalselt selle tuvastatud vastutuse tagajärgedega; nimetatud hüvitis on hinnatud lisana esitatud tõendite alusel ja selle määr on kinnitamisel; hüvitis on väljendatud eurodes:
               
                           —
                        
                        
                           Buono Jean-Luc ja Gérard 323 053 või 564 956 (olukord vastavalt enne ja pärast makse);
                        
                     
                           —
                        
                        
                           Carreno Marc sümboolselt 1 euro;
                        
                     
                           —
                        
                        
                           Del Ponte Roger 518 707 või 703 707 (olenevalt sellest, kas enne või pärast makse);
                        
                     
                           —
                        
                        
                           Di Rocco Serge 388 047 või 634 207 (olenevalt sellest, kas enne või pärast makse);
                        
                     
                           —
                        
                        
                           Donnarel Jean-Louis 351 685;
                        
                     
                           —
                        
                        
                           Flores Jean-François sümboolselt 1 euro;
                        
                     
                           —
                        
                        
                           Jalabert Jean Louis Etienne 144 643;
                        
                     
                           —
                        
                        
                           Lubrano Jean et Lubrano Jean Lucien 212 358;
                        
                     
                           —
                        
                        
                           Lubrano Jean-Gérald 237 160 või 474 320 (olenevalt sellest, kas enne või pärast makse);
                        
                     
                           —
                        
                        
                           Lubrano Gérald 213 588;
                        
                     
                           —
                        
                        
                           Marin Fabrice ja Marin Robert 466 665 või 610 820 (olenevalt sellest, kas enne või pärast makse);
                        
                     
                           —
                        
                        
                           Marin Hervé, Marin Nicolas, Marin Robert, Marin Sébastien sümboolselt 1 euro;
                        
                     
                           —
                        
                        
                           Penniello Jean-Marc 624 000;
                        
                     
                           —
                        
                        
                           Perez Serge Antoine 54 645;
                        
                     
         
               —
            
            
               maksta Syndicat des thoniers méditerranéens'ile mittevaralise kahju eest hüvitist proportsionaalselt selle tuvastatud vastutuse tagajärgedega 30 000 euro suuruses ühekordses summas, mida kasutatakse liikmetele informatsiooni jagamiseks kalandust puudutava ühenduse õiguse ja normide kohta;
            
         
               —
            
            
               hüvitada kõik käesoleva menetluse käigus tekkivad advokaadikulud, menetluskulud, kohtutäiturikulud, kättetoimetamise kulud ja koopiate tegemise kulud, mille kohta esitatakse vajalikud dokumendid.
            
         Väited ja peamised argumendid
   Hagejad, kes on meremehed/kalurid, ja nende ühing, nõuavad sellise kahju hüvitamist, mis nende hinnangul tekkis komisjoni määruse (EÜ) nr 530/2008 (1) vastuvõtmise tõttu, mis keelab Kreeka, Prantsusmaa, Itaalia, Küprose, Malta ja Hispaania lipu all sõitvatel või nendes liikmesriikides registreeritud seineritel hariliku tuuni püüdmise Atlandi ookeanis ida pool 45 ° läänepikkust ja Vahemeres.
   Oma hagi toetuseks esitavad hagejad mitu väidet ja argumenti:
   
               —
            
            
               kuna komisjon ei korraldanud koosolekut Syndicat des thoniers méditerranéens'iga, kuigi oli seda lubanud, rikkus ta komisjoni töökorra lisas sisalduva hea haldustava eeskirja põhimõtteid;
            
         
               —
            
            
               hüvitamata on jäetud nende hagejate kahju, kellel keelati kalastamine, kuigi nende kalastamise kvoot ei olnud veel täidetud;
            
         
               —
            
            
               komisjoni poolt vastu võetud meetmed ei kujuta endast pelgalt tegevusvaldkonnale omaseid riske, mida hagejad peavad ilma hüvitisteta taluma;
            
         
               —
            
            
               ei ole tõendeid, mis õigustaksid nimetatud meetmete vastuvõtmise vajadust, kuna need meetmed võeti vastu matemaatiliste ekstrapoleerimiste alusel, mida aga ei saa lugeda tõenditeks;
            
         
               —
            
            
               nimetatud meetmeid ei võetud vastu tõsise ohu olemasolu tõttu;
            
         
               —
            
            
               rikutud on õiguskindluse põhimõtet, kuna nimetatud määrust, mis keelas ära hariliku tuuni püüdmise, võeti vastu väga lühikese aja jooksul ja sellega tunnistati kehtetuks sätted, mis just olid avanud kalastusperioodi;
            
         
               —
            
            
               rikutud on Euroopa Liidu põhiõiguste hartaga (2) tagatud põhiõigusi, eelkõige õigust töötada ja õigust omandile.
            
         
      (1)  Komisjoni 12. juuni 2008. aasta määrus (EÜ) nr 530/2008, millega kehtestatakse erakorralised meetmed Atlandi ookeanis ida pool 45 ° läänepikkust ja Vahemeres harilikku tuuni püüdvate seinerite suhtes (ELT L 155, lk 9).
   
      (2)  EÜT 2000, C 364, lk 1.